শেষ রক্তবিন্দু পর্যন্ত লড়াই জারি থাকবে, হুঙ্কার মাওবাদীদের

ওয়েবডেস্ক- ২০২৬-এর মধ্যে দেশ থেকে মাও সন্ত্রাস (Maoists) নির্মূল করার বার্তা দিয়েছেন স্বরাষ্ট্রমন্ত্রী অমিত শাহ (Amit Shah)। জোর কদমে অভিযান চালাচ্ছে নিরাপত্তা বাহিনী। এন কাউন্টারে মৃত্যু হয়েছে মাও শীর্ষ নেতা মাদভি হিডমার। মাথার দাম ছিল ৫০ লক্ষ টাকা।

অমিত শাহের হুঁশিয়ারি, মাওবাদীদের সঙ্গে আলোচনার আর কিছু নেই। আত্মসমর্পণ, না হয় মৃত্যু। কারণ মাওবাদীদের সুস্থ জীবনে ফেরাতে পুনর্বাসনের প্রতিশ্রুতিও দিয়েছে কেন্দ্র সরকার। কিন্তু কেন্দ্রে কড়া ধমকে হার মানতে নারাজ মাওবাদীরা। জোর কদমে বিপ্লব ঘোষণার ডাক দিয়েছে তারা। দেওয়ালে পিঠ ঠেকে গেলেও আন্তসমর্পণ করবে না তারা। ফের নিজেদের প্রতিশ্রুতি থেকে সরে গিয়ে তাদের হুঙ্কার শেষ রক্তবিন্দু পর্যন্ত লড়াই জারি থাকবে।

পিপলস লিবারেশন গোরিলা আর্মির (PLGA) ২৫ তম বর্ষপূর্তি পালন করছে মাওবাদীরা। ২ থেকে ৮ ডিসেম্বর পর্যন্ত বিপ্লবের সপ্তাহ পালন করে মাওবাদীরা। তার ঠিক আগেই কড়া বিবৃতি মাও নেতাদের। মাওবাদীদের সেন্ট্রাল মিলিটারি কমিশন (CMC)-তরফে হুঙ্কার, চলতি বছর মাওবাদীএর জন্য সবচেয়ে রক্তক্ষয়ী বছর গেছে তাদের জন্য। কিন্তু তারা হার মানবে না। ধৈর্য্যের পরীক্ষা দেবে তারা। শেষ নিঃশ্বাস পর্যন্ত তাদের এই লড়াই জারি থাকবে।

আরও পড়ুন- দিল্লির বাতাসের মান এখনও উদ্বেগজনক, দমবন্ধ পরিস্থিতি রাজধানীতে

মাওবাদীদের তরফের স্বীকার করা হয়েছে, গত বছর ৩২০ জন কমান্ডোর মৃত্যু হয়েছে নিরাপত্তাবাহিনীর এককাউন্টারে। এদের মধ্যে ছিলেন কেন্দ্রীয় কমিটির ৮ জন সদস্য, রাজ্যস্তরের ১৫ জন শীর্ষ নেতা। মাওবাদীদের সাধারণ সম্পাদক বাসবরাজ। মৃত কমান্ডোদের মধ্যে ২৪৩ জনই দণ্ডকারণ্য অঞ্চলের। এছাড়া পিএলজিএ সপ্তাহ উপলক্ষে মাওবাদীদের কাছে আর্জি জানানো হয়েছে, এই সময়ে তারা ছোট গুপ্ত বৈঠক ও প্রচার অভিযান জারি রাখতে। পাশাপাশি মাও নিয়োগ প্রক্রিয়াকেও অগ্রাধিকার দেওয়া হয়েছে।

দেখুন আরও খবর-